ส่วนที่ 1

สรุปสาระสำคัญของของภาพรวมดำเนินธุรกิจ

บริษัท อัมรินทร์ พลาซ่า จำกัด (มหาชน) และบริษัทย่อย
ดำเนินธุรกิจพัฒนาอสังหาริมทรัพย์ที่เหมาะสมกับทำเล สถานที่ และกลุ่มเป้าหมาย
โดยจำแนกประเภทธุรกิจหลักได้แก่ ธุรกิจประเภทโรงแรม
ธุรกิจให้เช่าพื้นที่อาคารศูนย์การค้าและสำนักงาน ธุรกิจอาคารพักอาศัยให้เช่า
ธุรกิจพัฒนาอสังหาริมทรัพย์ เพื่อขายและธุรกิจค้าปลีกสรรพสินค้า เป็นต้น

ผลการดำเนินงานสำหรับปีสิ้นสุดวันที่ 31ธันวาคม 2544บริษัทและบริษัทย่อยมีผลขาดทุนสุทธิจำนวน
282.79 ล้านบาท เมื่อเทียบกันปี    2543 ซึ่งมีกำไรสุทธิจำนวน 100.38 ล้านบาท
กำไรสุทธิลดลง 383.17 ล้านบาท สาเหตุสำคัญเกิดจากในปี 2544 บริษัทย่อย    2 บริษัท คือ
บริษัท ห้วยแก้ว เรียล เอสเตท จำกัด และบริษัท หัตถวรรณ จำกัด   
ได้ประเมินราคาสินทรัพย์ใหม่ ปรากฏว่า สินทรัพย์มีราคาประเมินต่ำกว่าราคาตามบัญชี
จึงปรับปรุงราคาตามบัญชี
ตามราคาประเมินใหม่ทำให้เกิดผลขาดทุนจากการประเมินราคาสินทรัพย์จำนวน 136.57 ล้านบาท
ส่วนสินทรัพย์ถาวรของบริษัทย่อยอื่นที่มีราคาประเมินสูงกว่าราคาตามบัญชี 2,007.40 ล้านบาท
บริษัทย่อยอื่นนั้นไม่ได้ปรับปรุงราคาสินทรัพย์ตามบัญชีตามราคาประเมินที่สูงขึ้น
แต่หากปรับปรุงราคาตามบัญชีตามราคาประเมินสินทรัพย์ถาวรดังกล่าว   
จะมีผลให้ส่วนของผู้ถือหุ้นเพิ่มขึ้นประมาณ 1,062.40 ล้านบาท
และมูลค่าตามบัญชีของหุ้นจะเพิ่มขึ้นหุ้นละ 4.41 บาท โดยจะเพิ่มจากเดิมหุ้นละ 11.35 บาท
เป็นหุ้นละ 15.76 บาท    นอกจากนี้
บริษัทย่อยบางบริษัทยังได้บันทึกตัดบัญชีสินทรัพย์ภาษีเงินได้รอการตัดบัญชีส่วนที่คาดว่าจะไม่ได้ใช้ประโยชน์ในอนาคตเป็นรายจ่ายจำนวน 
  247.9    ล้านบาท    พร้อมทั้งได้ตั้งสำรองผลขาดทุนจากการไม่ได้รับคืนภาษีเงินได้หัก    ณ
ที่จ่ายจากกรมสรรพากรอีก จำนวน ประมาณ 44.8 ล้านบาท อีกด้วย

หากไม่รวมผลขาดทุนทางบัญชีจากการประเมินราคาสินทรัพย์และการตัดบัญชีสินทรัพย์ภาษีเงินได้รอการตัดจ่าย
และตั้งสำรองผลขาดทุนดังกล่าวข้างต้น บริษัทและบริษัทย่อยจะมีกำไรจากการดำเนินงานสุทธิปี
2544 ประมาณ 131.80    ล้านบาท เปรียบเทียบกับปี2543
ซึ่งมีขาดทุนจากการดำเนินงานสุทธิประมาณ 5.76 ล้านบาท (ปี 2543
มีกำไรจากการปรับโครงสร้างหนี้ ประมาณ 106.15 ล้านบาท ซึ่งทำให้มีกำไรสุทธิประมาณ
100.38 ล้านบาท) จะเห็นว่าในปี 2544 จะมีกำไรจากการดำเนินงานสุทธิเพิ่มขึ้นจากปี 2543
ประมาณ 137.56 ล้านบาท
เนื่องจากมีรายได้จากกิจการโรงแรมเพิ่มขึ้นมากในขณะเดียวกันดอกเบี้ยจ่ายก็มีจำนวนลดลงด้วยเช่นกัน

ในรอบปี 2544 ที่ผ่านมา บริษัทย่อย 2 บริษัท คือ บริษัท โรงแรมเอราวัณ จำกัด (มหาชน)
และบริษัท เพลินจิต เรียล เอสเตท จำกัด ยังได้ทำสัญญากู้เงินใหม่เพื่อ Refinancing
เงินกู้ส่วนใหญ่ของเครือบริษัทจำนวนประมาณ 3,200 ล้านบาท
โดยมีเงื่อนไขการชำระคืนเงินกู้และอัตราดอกเบี้ยที่ดีกว่าสัญญาเงินกู้เดิม
ทำให้สามารถลดภาระดอกเบี้ยของบริษัทย่อยลงได้มาก
และจะเพิ่มขีดความสามารถในการชำระคืนเงินกู้ในอนาคตได้เป็นอย่างดีอีกด้วย      นอกจากนี้
บริษัท อัมรินทร์ ดีเวลลอปเม้นท์ จำกัด (บริษัทย่อย)
ได้เข้าซื้อทรัพย์สินในการดำเนินธุรกิจสรรพสินค้าจากกลุ่มโซโก้ ตั้งแต่เดือนพฤษภาคม 2544
เป็นต้นมา ซึ่งทำให้บริษัทย่อยได้รับโอนทรัพย์สินที่สำคัญคือสิทธิการเช่าพื้นที่อาคารอัมรินทร์   
พลาซ่า จำนวน 11,884.74 ตารางเมตร และสิทธิการเช่าพื้นที่อาคารเอราวัณ โซโก้ จำนวน
13,013.43 ตารางเมตร โดยทั้ง 2 พื้นที่เป็นพื้นที่ต่อเนื่องกันกับโครงการและธุรกิจของบริษัท
และบริษัทย่อย โดยเป็นพื้นที่ที่มีศักยภาพสูงในการรองรับการขยายธุรกิจของเครือบริษัท   
ซึ่งส่งผลให้มีรายได้ของเครือบริษัทขยายตัวเพิ่มขี้นตั้งแต่ปี2544 เป็นต้นไปด้วย

แนวโน้มธุรกิจสำหรับปี 2545 บริษัทฯ
และบริษัทย่อยจะเน้นการลงทุนในธุรกิจหรือโครงการที่ให้ผลตอบแทนในเกณฑ์ดี
และสนับสนุนการขยายธุรกิจหรือโครงการที่มีอยู่เดิมของเครือบริษัท นอกจากนี้
บริษัทฯจะลดการลงทุนในธุรกิจและหรือโครงการที่ให้ผลตอบแทนต่ำ ดังเช่น ในเดือนมกราคม 2545
บริษัท ได้ขายหุ้นของบริษัท HTR จำกัด( บริษัทอื่น ) ทั้งหมดที่ถืออยู่จำนวน 14.7 %
และในเดือนกุมภาพันธ์ 2545 บริษัทฯ และบริษัท มักกะสัน เรียล        เอสเทท จำกัด
(บริษัทย่อย) ได้โอนหุ้นทั้งหมดของบริษัท ห้วยแก้ว เรียล เอสเตท จำกัด( บริษัทย่อย
)ให้กับบริษัทเงินทุน ทิสโก้ จำกัด (มหาชน)
เพื่อการปรับโครงสร้างหนี้เงินกู้รายการสุดท้ายของเครือบริษัท ระหว่างบริษัท ห้วยแก้ว เรียล
เอสเตท จำกัด ในฐานะผู้กู้ และบริษัทเงินทุน ทิสโก้ จำกัด (มหาชน) ในฐานะเจ้าหนี้เงินกู้
ทำให้เครือบริษัทลดภาระหนี้เงินกู้จำนวนประมาณ 542 ล้านบาท    เป็นต้น
ดังนั้นบริษัทฯและบริษัทย่อย จึงมีแนวโน้มที่จะสามารถสร้างรายได้
และผลกำไรจากการดำเนินงานได้เพิ่มขึ้นอย่างต่อเนื่อง ประกอบกับบริษัทฯ
กำลังพิจารณามาตรการต่าง ๆ มาใช้ปรับลดผลขาดทุนสะสมเพื่อให้บริษัทฯ
สามารถจะจ่ายเงินปันผลให้กับผู้ถือหุ้นได้จากผลการดำเนินงานตั้งแต่ปี2545เป็นต้นไป